Flower of Scotland

miniatura|dereita|Os xogadores do encontro Escocia-Inglaterra escoitan *Flower of Scotland* antes de comezar o partido en 2007

***Flower of Scotland*** (*Flor de Escocia* en galego e *Flùir na h-Alba* en gaélico escocés) é, con *Scotland the Brave*, o himno non-oficial ou oficioso de Escocia. Roy Williamson, do grupo The Corries foi o compositor desta peza que se realizou a mediados dos anos 60.

## Historia 
Escocia non ten un himno oficial, unha característica que comparte con, por exemplo, Inglaterra. Aínda que o tema se tratou no propio parlamento escocés, este non tomou ningunha determinación ao respecto. Entre as composicións que interpretaron ao longo da historia o papel de himno de Escocia cómpre salientar que *Flower of Scotland* é a composición preferida da cidadanía escocesa, segunda unha enquisa que se realizou en 2004.

A primeira vez que se empregou como himno foi nunha xira que, en 1974, realizou por Suráfrica o equipo de rugby *British Lions*. Anos despois, en 1993, a Federación Escocesa de Rugby decidiu que, antes de cada partido da selección, se interpretase esta canción. A Asociación Escocesa de Fútbol tamén adoptou *Flower of Scotland* como o seu himno oficial en 1997, seguindo o exemplo da selección de rugby. Con ocasión dos Xogos da Commonwelth de Delhi 2010, os deportistas escoceses votaron a favor de empregar *Flower of Scotland* como himno substituíndo a *Scotland the Brave*.

En xullo do 2006, a Royal Scottish National Orchestra realizou unha enquisa en liña (publicada por Reporting Scotland) na que os votantes podían elixir o seu himno favorito entre cinco cancións candidatas. Nesta enquisa votaron unhas 10 000 persoas e a canción máis votada foi *Flower of Scotland* cun 41% dos votos fronte ao 29% de *Scotland the Brave*. Os resultados foron os seguintes:

Aínda que a canción está composta por varias estrofas, unicamente se cantan a primeira e mais a terceira para non alongar o protocolo.

### Significado 
Flor de Escocia é un canto patriótico, como case todos os himnos, que canta á paisaxe escocesa e, sobre todo, á vitoria dos seus patriotas contra a invasión inglesa de finais do século XII e comezos do século XIII na chamada Guerra de Independencia de Escocia. Nesta guerra, os escoceses, guiados por Robert Bruce, expulsaron "o exército do orgulloso Eduardo (II de Inglaterra) ao venceren na batalla de Bannockburn en 1314. A esta vitoria seguíronlle catro séculos de independencia política de Escocia.

A rivalidade co *Auld enemy* inglés está exacerbada no texto en resposta ao God Save the Queen, no que se insta ao mariscal Wade a "esmagar aos rebeldes escoceses".

## Letra 
## Interpretacións 
* *Ô, ville lumière*, é cantado polos seareiros do Paris Saint-Germain coa música de *Flower of Scotland*.
* En Irlanda, os seareiros do Shamrock Rovers F.C. cantan unha versión modificada de *Flower of Scotland* chamada *Twigg of Scotland* en homenaxe ao xogador escocés Gary Twigg.
* Nun partido do Torneo das Seis Nacións 2008 entre Escocia e Francia, a primeira estrofa do *Flower of Scotland* foi acompañado polas gaitas, mentres que a segunda foi cantada *a capella* polo público presente en Murrayfield.
* A banda escocesa de folk metal Alestorm tocaron esta canción e a gravación en directo, aparecendo no seu álbum Captain Morgan's Revenge. Ademais, a banda canadense con influencias escocesas de celtic punk The Real McKenzies incluíu a canción no seu álbum "Loch'd & Loaded" xunto con varias baladas tradicionais escocesas.

## Notas 
## Véxase tamén 
### Ligazóns externas 
* *Flower of Scotland* interpretado por The Corries a mediados dos 70, vídeo en Youtube.
* *Flower of Scotland* interpretado por The Corries en 1986, vídeo en Youtube.
* *Flower of Scotland* nun partido de rugby Escocia-Inglaterra en Murrayfield, 1990, vídeo en Youtube.